**Nu închide Doamne, Uşa Mântuirii**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu închide Doamne, Uşa Mântuirii,

Nu lua din inimi Duhul Tau cel Sfânt.

Lasă-ne în suflet fiorul Iubirii,

Lângă noi păşeşte, pe acest pământ.

Nu lăsa ca cel rău, fraţii să-i dezbine,

Isuse, ne-adună la Imaşuri verzi,

Chiar dacă vreodată nu suntem ca Tine

sfinţi şi fără pată! Tu, o, Doamne, vezi!

Azi venim să-ţi cerem milă şi iertare

Căci a Ta iubire noi am părăsit...

Ne-am hrănit din lume cu ierburi amare...

Nu avem putere.. Duhu-i ostenit!

Nu închide Doamne, Uşa Mântuirii,

Când în jurul nostru sunt atâţia mii,

Ce nu-Ţi cunosc ziua... Clipa revenirii

Din cerul albastru, spre a izbăvi!

Nu cunosc nici Jertfa,nici Iubirea Sfântă

ce s-a frânt pe cruce în dureri şi chin..

Le-ai şterge păcatul, ar scăpa de-osândă,

De-ar veni la Tine cu plâns şi suspin!

Nu închide Doamne, Uşa Mântuirii

în grădina aceasta care e pământ,

Fă că să-nflorească iarăşi trandafirii,

Şi adu-i la Viaţă din al lor mormânt.

Nu închide Doamne, Uşa Mântuirii,

Nu lua din inimi Duhul Tău cel Sfânt...

Dă-ne iarăşi Harul.. Flacăra Iubirii:

Le-om purta în suflet, oriunde.. oricând.

01.11.2020